వార్తల్లో కచ్చితత్వం ఉండాలిపత్రికలకు ప్రధాని మోదీ పిలుపుచెన్నైలో ‘దినతంతి’ 75వ వార్షికోత్సవంచెన్నై, నవంబరు 6 (ఆంధ్రజ్యోతి): అవినీతికి తావులేని, పేదరికం ఊసేలేని నవభారత నిర్మాణంలో పత్రికలదే కీలక పాత్రని ప్రధాని మోదీ పేర్కొన్నారు. సోమవారమిక్కడ మద్రాసు సెంటినరీ హాలులో జరిగిన తమిళ దినపత్రిక ‘దినతంతి’ 75వ వార్షికోత్సవ వేడుకల్లో ఆయన ప్రసంగించారు. తమ విశ్వసనీయతను కాపాడుకోవడానికి పత్రికలు అదనపు కృషి చేయాలని సూచించారు. ప్రచురించే కథనాల్లో కచ్చితత్వం ఉండేలా చూడాలన్నారు. ‘పత్రికాస్వేచ్ఛయ సంపాదక స్వేచ్ఛ తప్పుడు కథనాలు రాసేటట్లు ఉండరాదు. దానిని జనహితానికే ఉపయోగించాలి. ఏ వార్త ప్రధానమైనది.. మొదటి పేజీలో దానికి ఎంత ప్రాముఖ్యమివ్వాలి.. దేనికి ఎక్కువ ప్రాధాన్యమివ్వాలి.. దేనిని పక్కనపెట్టేయాలన్నది సంపాదకులు నిర్ణయిస్తారు. దీనినిబట్టే వారికి ఎంత గొప్ప బాధ్యత ఉందో అర్థమవుతోంది. రాజకీయ నేతలకు కాకుండా 125 కోట్ల ప్రజలకే ప్రాధాన్యమివ్వాలని, వారి విజయగాధలకు చోటివ్వాలి’ అని పిలుపిచ్చారు. ‘పత్రికారంగం ఫోర్త్ ఎస్టేట్ అని గాంధీజీ అన్నారు. దానిని దుర్వినియోగం చేయడం నేరం. ఎన్నికైన ప్రభుత్వం, న్యాయవ్యవస్థలాగే దానికి కూడా జవాబుదారీతనం ఎంతో ఉంది’ అని తెలిపారు. స్వాతంత్య్ర సంగ్రామంలో మహాత్మాగాంధీ, బాలగంగాధర్ తిలక్ ప్రసంగాలను, భావాలను పత్రికలే జనబాహుళ్యంలోకి తీసుకెళ్లడంతో ఆంగ్లేయులు భీతిల్లేవారని, అందులోనూ ప్రాంతీయ పత్రికలంటే వారికి మరీ భయమెక్కువని తెలిపారు. ప్రపంచంలో నైతికత ఒక్కటే ప్రతిష్ఠను, సంపదను ఇస్తుందన్న తమిళ కవి తిరువల్లువార్ను మోదీ ఈ సందర్భంగా ఉటంకించారు. సాంకేతికత మీడియాలో గొప్ప మార్పు తెచ్చిందన్నారు. 2020లోగా నవభారత రూపకల్పనకు, అవినీతి, పేదరికం, నిరక్షరాస్యత లేని సరికొత్త సమాజాన్ని సృష్టించడానికి ప్రసారమాధ్యమాలు శాయశక్తులా పాటుపడాలని పిలుపిచ్చారు. ఈ వేడుకల్లో గవర్నర్ భన్వారీలాల్ పురోహిత్, సీఎం ఎడప్పాడి పళనిస్వామి, పన్నీర్సెల్వం, కేంద్ర మంత్రులు, దినతంతి పత్రిక మేనేజింగ్ డైరెక్టర్ బాలసుబ్రమణ్య ఆదిత్యన్ తదితరులు పాల్గొన్నారు. దినతంతి ప్రత్యేక సంచికను ఆవిష్కరించారు.
vaartallo kachitatvam undaalipatrikalaku pradhaani modii pilupuchennailo ‘dinatanti’ 75va vaarshikotsavanchennai, navambaru 6 (aandhrajyoti): avineetiki taavuleni, pedarikam ooseleni navabhaarata nirmaanamlo patrikalade keelaka paatrani pradhaani modii perkonnaru. somavaramikkada madrasu centinery haalulo jarigina tamila dinapatrika ‘dinatanti’ 75va vaarshikotsava vedukallo aayana prasanginchaaru. tama viswasaneeyatanu kapadukovadaniki patrikalu adanapu krushi cheyalani suuchimchaaru. prachurinche kathanaallo kachitatvam undela chuudaalannaaru. ‘patrikaasvechchaya sampaadaka swechha tappudu kathanaalu rasetatlu undaraadu. daanini janahitaanike upayoginchaali. e vaarta pradhaanamainadi.. modati paejeelo daaniki entha praamukhyamivvaali.. deniki ekkuva praadhaanyamivvaali.. denini pakkanapetteyaalannadi sampaadakulu nirnayistaaru. deeninibatte vaariki entha goppa baadhyata undo ardhamavutondi. rajakeeya nethalaku kakunda 125 kotla prajalake praadhaanyamivvaalani, vaari vijayagaadhalaku chotivvali’ ani pilupicchaaru. ‘patrikaarangam forth estate ani gandhiji annaru. daanini durviniyogam cheyadam neram. ennikaina prabhutvam, nyaayavyavasthalaage daaniki kuudaa javaabudaareetanam entho undi’ ani telipaaru. swaatantyra sangraamamlo mahatmagandhi, balagangadhar tilak prasangaalanu, bhaavaalanu patrikale janabaahulyamloki teesukelladamtho aangleyulu bheetillevaarani, anduloonuu praantiiya patrikalante vaariki mari bhayamekkuvani telipaaru. prapanchamlo naitikata okkate pratishtanu, sampadanu istundanna tamila kavi tiruvalluvaarnu modii ee sandarbhamgaa utankinchaaru. saanketikata medialo goppa maarpu tecchindannaaru. 2020loga navabhaarata roopakalpanaku, avineeti, pedarikam, niraksharaasyata laeni sarikotta samaajaanni srushtinchadaaniki prasaaramaadhyamaalu saayasaktulaa paatupadaalani pilupicchaaru. ee vedukallo gavarnar bhanwarilal purohit, cm edappadi palaniswamy, pannirselvam, kendra mantrulu, dinatanti patrika managing director balasubramanya aadityan taditarulu paalgonnaaru. dinatanti pratyeka sanchikanu aavishkarinchaaru.